

**Swydd Wag Fewnol / Allanol**

**Teitl y Swydd:**  **Asesydd Iechyd a Gofal Cymdeithasol**

**Contract:**  **Llawn Amser, Parhaol**

**Cyflog: £24,348 - £26,426 y flwyddyn**

**Buddion: Pecyn Gwyliau Hael**

 **Cyfraniadau pensiwn cyflogwr hael**

 **Cynllun Iechyd Preifat**

Mae cyfle cyffrous wedi codi ar gyfer Asesydd Iechyd a Gofal Cymdeithasol. Bydd gofyn i’r ymgeisydd llwyddiannus gynnal asesiadau mewn amrywiaeth o amgylcheddau, gan weithio gyda Gweithwyr Iechyd a Gofal Cymdeithasol Proffesiynol sy’n ymgymryd â chymwysterau ar lefelau 2 – 5.

Bydd disgwyl i chi sicrhau bod ymgeiswyr yn bodloni’r safonau gofynnol i gyflawni eu cymwysterau fel y nodwyd gan y Sefydliad Dyfarnu. Byddwch yn cynorthwyo ymgeiswyr wrth iddynt weithio ar eu portffolio ac yn cynnal asesiadau, cynnig adborth a gwybodaeth sylfaenol a hefyd yn ymgymryd â dyletswyddau sicrhau ansawdd mewnol (IQA), fel yr amlinellir gan y Sefydliad Dyfarnu, ac yn ôl cyfarwyddyd y Rheolwr Llinell.

Bydd yr unigolyn a benodir yn meddu ar gymhwyster galwedigaethol perthnasol a phrofiad galwedigaethol o fewn y sector Iechyd a Gofal Cymdeithasol. Bydd ganddo hefyd drwydded yrru lân a mynediad at ei drafnidiaeth ei hun, gan fod teithio yn rhan allweddol o’r swydd hon.

Ceir rhagor o wybodaeth ynghylch y swydd, y fanyleb person a chymwyseddau'r swydd yn y swydd ddisgrifiad ynghlwm.

Rhaid cyflwyno ceisiadau gan ddefnyddio ffurflen gais Coleg Caerdydd a'r Fro yn unig. Mae’r coleg yn croesawu ceisiadau yn y Gymraeg. Ni chaiff ceisiadau a gyflwynir yn y Gymraeg eu trin yn llai ffafriol na cheisiadau a gyflwynir yn y Saesneg. Os ydym yn eich gwahodd i gyfweliad, rhowch wybod i ni os hoffech i ni gynnal y cyfweliad a’r broses asesu yn y Gymraeg.

**Y dyddiad cau ar gyfer cyflwyno ceisiadau wedi’u cwblhau yw 13/05/22 am 12pm**

I gael gwybod mwy neu i wneud cais, ewch i [www.cavc.ac.uk](http://www.cavc.ac.uk) neu cysylltwch â'r Adran Adnoddau Dynol drwy ffonio 02920250311 neu anfon e-bost i recruitment@cavc.ac.uk

Mae'r holl swyddi gwag yn destun gwiriad gan y Gwasanaeth Datgelu a Gwahardd (DBS) ac ni fydd cyflogaeth yn dechrau heb wiriad DBS cyfredol, dilys. Mae hwn yn gontract cytundebol y mae'n rhaid iddo fod ar waith cyn bod eich cyflogaeth yn dechrau. Mae gweithdrefn y Coleg ar gyfer Addasrwydd Cyn-droseddwyr ar gyfer Cyflogaeth ar gael ar gais.

Bydd eich cyflogaeth gyda Choleg Caerdydd a'r Fro hefyd yn ddibynnol ar wiriadau geirdaon addas. Cyn i chi allu dechrau eich cyflogaeth, rhaid i Goleg Caerdydd a'r Fro gael dau eirda, un gan eich cyflogwr presennol neu gyflogwr mwyaf diweddar. Byddwn yn cysylltu â’ch canolwyr ar eich penodiad.

Mae cofrestru â Chyngor y Gweithlu Addysg ar gyfer Cymru (CGA Cymru) yn ofyniad gorfodol ar gyfer y swydd

**Mae'r rhain yn gontractau cytundebol y mae'n rhaid iddynt fod ar waith cyn y gall eich cyflogaeth ddechrau.**

Rydym wedi ymrwymo i recriwtio a chadw pobl anabl, ac rydym yn gyflogwr cadarnhaol sy'n rhan o'r cynllun Hyderus o ran Anabledd.

  